**1.1 ΕΠΙΣΤΗΜΗ**

Επιστήμη ονομάζεται η συστηματική μελέτη και έρευνα φαινομένων ,γεγονότων και αντικειμένων που σχετίζονται με το φυσικό κόσμο και τον άνθρωπο .

Κίνητρο της επιστήμης : είναι η έμφυτη επιθυμία του ανθρώπου για γνώση της αλήθειας .

Μέθοδοι της επιστήμης :παρατήρηση , πείραμα , μαθηματικός λογισμός .

Οι επιμέρους σκοποί της επιστήμης : **α**) Η επισήμανση των νόμων που διέπουν τη λειτουργία του κόσμου και η σκοπιμότητα του Σύμπαντος (μακρόκοσμου) και του ανθρώπου (μικρόκοσμου).

**β**)Η ανακάλυψη των μηχανισμών που ρυθμίζουν τις διάφορες εκφάνσεις της ζωής .

**γ**)Η αντιμετώπιση του φυσικού κακού , των ασθενειών και του πόνου .

**δ**)Η αποκατάσταση της διαταραγμένης ψυχικά ισορροπίας και ζωής ανθρώπων που υποφέρουν .

Οι επιστήμες διακρίνονται σε : φυσικές ή θετικές και σε θεωρητικές ή ανθρωπιστικές .

Τα θαυμάσια επιτεύγματα της σύγχρονης τεχνολογίας στους τομείς της πληροφορικής , γενετικής , βιοϊατρικής συμβάλλουν σημαντικά στην επίλυση προβλημάτων της ανθρώπινης ζωής, αλλά εγείρουν ερωτήματα ηθικής τάξης .

Η επιστήμη και η πίστη σήμερα συνεργάζονται έχοντας ως σκοπό τη βελτίωση της ζωής του ανθρώπου .Η συνεργασία αυτή οφείλεται στο ότι :

α) η επιστήμη ερευνά τον αισθητό κόσμο , η πίστη τον υπεραισθητό .

β) η επιστήμη ασχολείται με το **πώς** δημιουργήθηκε ο κόσμος , η πίστη με το **ποιος και γιατί** .

γ) η επιστήμη χρησιμοποιεί τη λογική , η πίστη και το συναίσθημα και το βίωμα .

δ) η επιστήμη συμβάλλει στην υλική πρόοδο , η πίστη στην ψυχική καλλιέργεια .

Για την κατάκτηση της γνώσης ο άνθρωπος χρησιμοποιεί, εκτός από τη λογική , τις πνευματικές εμπειρίες και τα βιώματα .

Διαπρεπείς επιστήμονες υπήρξαν ευσεβείς χριστιανοί .

**Η σχέση επιστήμης - πίστης εκφράζεται ως <<γιγνώσκουσα πίστη , πιστεύουσα γνώση >> .**